IZDOTS ar

Jelgavas valstspilsētas pašvaldības domes

2025. gada 28. augusta lēmumu Nr.11/25

**Jelgavas VALSTSpilsētas PAŠVALDĪBAS SATIKSMES KUSTĪBAS DROŠĪBAS KOMISIJAS NOLIKUMS**

1. **Vispārīgie jautājumi**

1. Jelgavas valstspilsētas pašvaldības Satiksmes kustības drošības komisijas nolikums (turpmāk – Nolikums) nosaka Jelgavas valstspilsētas pašvaldības Satiksmes kustības drošības komisijas (turpmāk – Komisija) uzdevumus, tiesības, struktūru un darba organizēšanas kārtību Jelgavas valstspilsētas pašvaldības administratīvajā teritorijā.

2. Komisija ir Jelgavas valstspilsētas pašvaldības domes (turpmāk – Dome) izveidota institūcija, kas rīkojas saskaņā ar normatīvajiem aktiem un nolikumu.

3. Komisijas darbības mērķis ir īstenot vienotu pašvaldības politiku satiksmes kustības drošības un organizācijas jomā, piedalīties Jelgavas valstspilsētas pašvaldības satiksmes kustības drošības un organizācijas politikas izstrādē un lemt par satiksmes kustības drošības un organizācijas jautājumiem.

4. Komisija pilda savus pienākumus līdz jaunas komisijas sastāva apstiprināšanai.

1. **Komisijas uzdevumi un tiesības**

5. Komisijas uzdevumi ir:

5.1. koordinēt valsts un pašvaldību institūciju sadarbību satiksmes kustības drošības un organizācijas jomā;

5.2. uzraudzīt un izstrādāt priekšlikumus par satiksmes kustības drošību un organizāciju;

5.3. lemt par jautājumiem, kas saistīti ar satiksmes kustības drošību un organizāciju;

5.4. izvērtēt un lemt par satiksmes kustības organizācijas projektiem;

5.5. izskatīt fizisko un juridisko personu iesniegumus atbilstoši kompetencei.

6. Komisijai ir tiesības:

6.1. pieprasīt informāciju no valsts un pašvaldību iestādēm, kā arī no citām personām Komisijas uzdevumu izpildei;

6.2. izskatāmo jautājumu vispusīgai izvērtēšanai uzaicināt uz Komisijas sēdēm speciālistus vai citas personas;

6.3. ierosināt un piedalīties ar satiksmes kustības organizācijas un drošības jautājumu saistītu Domes lēmumu projektu izstrādē;

6.4. iesniegt priekšlikumus par pašvaldības budžeta līdzekļu piešķiršanu satiksmes drošības un organizācijas jautājumu risināšanai Jelgavas valstspilsētas pašvaldības administratīvajā teritorijā.

1. **Komisijas struktūra**

7. Komisiju 13 (trīspadsmit) locekļu sastāvā, tai skaitā Komisijas priekšsēdētāju un Komisijas priekšsēdētāja vietnieku, apstiprina Dome.

8. Komisijas sastāvs:

8.1. Komisijas priekšsēdētājs – Jelgavas valstspilsētas pašvaldības domes priekšsēdētāja vietnieku tautsaimniecības jautājumu programmā;

8.2. Komisijas priekšsēdētāja vietnieks – Jelgavas valstspilsētas pašvaldības iestādes “Pilsētsaimniecība” vadītājs;

8.3. Komisijas locekļi:

8.3.1. Jelgavas valstspilsētas pašvaldības iestādes “Jelgavas pašvaldības policija” priekšnieks;

8.3.2. Jelgavas valstspilsētas pašvaldības iestādes “Jelgavas pašvaldības policija” Satiksmes uzraudzības nodaļas priekšnieks;

8.3.3. SIA “Jelgavas autobusu parks” valdes loceklis;

8.3.4. SIA “Jelgavas nekustamā īpašuma pārvalde” valdes loceklis;

8.3.5. Valsts policijas Zemgales reģiona pārvaldes Dienvidzemgales iecirkņa priekšnieka vietnieks, Reaģēšanas nodaļas priekšnieks, pulkvežleitnants;

8.3.6. VAS “Ceļu satiksmes drošības direkcija” Jelgavas reģiona vadītājs;

8.3.7. Jelgavas valstspilsētas pašvaldības domes deputāts;

8.3.8. 4 (četri) sabiedrības pārstāvji.

1. **Komisijas darba organizēšana**

9.Komisijas organizatorisko un tehnisko apkalpošanu nodrošina Jelgavas valstspilsētas pašvaldības iestāde “Centrālā pārvalde”.

10. Komisijas sekretāru norīko Jelgavas valstspilsētas pašvaldības izpilddirektors ar rīkojumu.

11. Komisijas priekšsēdētājs:

11.1. organizē un vada Komisijas darbu;

11.2. sasauc un vada Komisijas sēdes;

11.3. kontrolē pieņemto lēmumu izpildi.

12. Komisijas sēde var notikt, ja tajā piedalās vairāk nekā puse no Komisijas locekļiem. Lēmumu pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.

13. Komisijas sēdes tiek protokolētas. Protokolu paraksta Komisijas priekšsēdētājs un sekretārs.

Domes priekšsēdētājs M.Daģis